Judith Heber

Anna Judith Heber (født 27. juni 1880 i Gol, død 8. oktober 1919 i Kristiania) var en norsk pianist og komponist.

Familie 
Judith Heber var datter av prost Andreas Emil Hansen (1837–1919) og Anna Judith Sørensen (1848–1929). Hun  var søster av litteraturviteren Lilly Heber og skuespilleren Abigail Heber g. Magnussøn. Navnet Heber hadde søsknene fra oldemoren. Dette fikk de tillatelse til å anta etter ansøkning til Kongen.

Liv og virke 
Heber var elev av Agathe Backer Grøndahl, Astrid Onarheim og Dagmar Walle-Hansen. Hun gikk i harmonilære hos Gustav Fredrik Lange. I 1890-årene var hun en periode lærer ved Nøtterøy skole. I 1903 hadde hun et studieopphold i Berlin, hos Philipp Scharwenka.

Heber hadde sin konsertdebut i Kristiania i 1907. I hovedstaden hadde hun dessuten en komponistaften 17. september 1919. Kort etter døde hun, «den saa sørgelig tidlig døde Judith Heber, pianistinnen, henrykket alle ved sitt fornemme spil. Hun var som et snefnugg, et hvitt dun – bittelille, fotryllende Judith».

Musikkstykker i utvalg 
Opus 1: Fire sange (1911)
Guldregn (tekst Olaf Schou)
Solblind (tekst Olaf Schou)
Silkesko over gylden læst  (tekst Jens Peter Jakobsen)
Elskte, jeg drömte (tekst Halfdan Christensen)
disse sangene ble i 1911 fremført av Cally Monrad
Opus 2: Fire sange
Godnat (tekst Cally Monrad)
Kører du (tekst Cally Monrad)
En døende (tekst Camilla Collett)
Sorgen (tekst Sigrid Undset, fremført 24. april 1918 ved Inga Peters)
Opus 3: Romanse for fiolin og piano (première 18. januar 1913)
hennes mest kjente arbeid
Opus 4: Tre sange (1917)
Lav mig en luftballon (tekst Halfdan Christensen, fremført 24. april 1918 av Inga Peters)
Nævner min tanke dig (tekst Jens Peter Jakobsen)
Forvandling (tekst Christian Winther)
Opus 7: Sonate i a-moll for piano
 Dreamsteps: romanse, fremført 1919 av Gudrun Sophie Schiøtz
 Inclusions: romanse, fremført 1919 av Gudrun Sophie Schiøtz

Kilder

Referanser

Eksterne lenker 
 Norsk biografisk leksikon: «Judith Heber» (besøkt 10. september 2019)

Norske pianister
Norske komponister
Personer fra Gol kommune